section_heading: Gospodari svemira (1987.)
paragraph_text: Ulogu gospodara zla Skeletora tumači glumac Frank Langella u dugometražnom znanstveno-fantastičnom filmu Gospodari svemira iz 1987. godine. Iako je film ostvario prosječne do loše rezultate među publikom, Langella je bio zapažen kao tumač Skeletora. Skeletor je na početku filma zauzeo dvorac Siva Lubanja i zarobio Čarobnicu kojoj crpi moć u želji da stekne božansku snagu i ovlada cijelom planetom i svemirom. U tome mu pomaže Zla-Lyn i drugi njegovi suradnici, poput Bladea, Beast Mana, Sauroda i Karga.